La esploro de EU pri falsaj informoj donitaj de TEJO estas finita, kaj ne havos pluajn postsekvojn al la asocio, laŭ la eliranta estraro. La estraro nun publikigis dokumenton, laŭ kiu la rezulto de la esploro en januaro estis trandonita al alia EU-instanco, kiu tamen ĝis nun ne petis pliajn klarigojn.
#000001
Neniaj pliaj postsekvoj minacas al TEJO post la esploro kiun faris la sekretariejo de la komuna travideblec-registro de EU (JTRS) pri la troigita membronombro, kiun TEJO raportis al la registro. Tion skribas la elirantaj prezidanto kaj vicprezidanto de TEJO en klariga retmesaĝo sendita al la komitato de TEJO la 13-an de julio. La tutan tekston de la letero (asertite jam unu tagon antaŭ ol ĝi estis sendita) publikigis HeKo.
#000003
En septembro 2019 Libera Folio povis raporti, ke laŭ la travideblec-registro de EU, TEJO havas 25 000 membrojn, 15-oble pli ol estis la efektiva kvanto de pagintaj membroj en 2018. Poste montriĝis, ke, ŝajne rezulte de la artikolo en Libera Folio, nekonata persono formale avertis JTRS pri la minskonduto.
#000004
La fakto ke iu plendis al JTRS estis preterpase menciita de estraranoj dum la komitata kunsido de TEJO en decembro 2019, kiel argumento kontraŭ diskonigo de la efektiva membronombro. Pliaj detaloj de la afero tamen iĝis konataj al Libera Folio nur dimanĉe la 12-an de julio 2020, kiam nekonata persono disponigis al la redakcio parte maskitan kopion de letero de JTRS al la denuncinto.
#000005
Surbaze de la deĉifreblaj informoj en tiu letero Libera Folio senprokraste publikigis artikolon pri la temo, kaj tuj post la apero de la artikolo petis la vicprezidanton de TEJO respondi kelkajn specifajn demandojn pri la temo. Similaj demandoj estis senditaj ankaŭ al la du prezidant-kandidatoj.
#000006
TEJO respondis en formo de letero al la komitato, subskribita de Joop Kiefte (prezidanto) kaj Mounir Abjiou (vicprezidanto). Laŭ la letero, la menciita esplorado efektive okazis, sed estis finita jam la 31-an de januaro 2020. Pri la detaloj de la afero estis informitaj la estraro kaj la oficisto pri eksteraj rilatoj.
#000007
”Ni bedaŭras ke ni ne pli frue informis la komitaton pri la fermo, post kiam la plendo estis menciata dum pasinta komitatkunsido dum JES, ni prioritatigis nian agadon alimaniere ĉar neniu el ni antaŭvidis ke jam fermita kazo ĉi-maniere reaperus”, la prezidanto kaj la vicprezidanto skribas en la letero.
#000008
Laŭ ilia klarigo, ne antaŭvideblas financaj postsekvoj al TEJO, ĉar la troigita membronombro neniam estis uzita kiel bazo por ajnaj subvencioj:
#000009
Neniam la kvanto de membroj estis uzata en ajna priskribo de nia organizaĵo. Konsiderante ke la Travidebla Registro de EU entute ne pritraktas subvenciojn, laŭ siaj ordinaraj proceduroj ĝi plusendis la dokumentaron al la respondeca instanco de la Unio. Ĝis nun, neniu peto venis pri ajna plia enketo pri la membrokvanto. Tio ne surprizas ĉar la membrokvanto estas neniel kriterio por akiri difinitajn subvenciojn.
#000010
Laŭ la nun publikigita letero de JTRS al TEJO (vidu ĉi-sube), la esplorado de JTRS efektive estis fermita en januaro. Samtempe informoj pri la afero estis plusenditaj al instanco de EU kiu prizorgas subvenciojn:
#000011
Rilate al la aserto de la plendinto, ke la troigita membronombro permesis al TEJO trompe ricevi EU-subvenciojn, indas noti ke JTRS mem kompetentas esplori nur suspektitan malobservon de la kondutreguloj de la Travideblec-registro. JTRS tamen procedos, informante la Agentejon respondecan por la koncernaj EU-subvencioj pri la plendo kaj pri la rezulta ŝanĝo en la membroinformo de TEJO en la Travideblec-registro. Tiam estos la vico de tiu Agentejo decidi pri taŭgaj pluaj paŝoj.
#000012
Ne estas konate, ĉu okazis pluaj paŝoj, sed la fakto ke TEJO ne ricevis pliajn informpetojn povas indiki, ke la eliranta estraro pravas kaj konkretaj konsekvencoj efektive ne sekvos. Eĉ se la esplorado pri la membronombroj de TEJO ja estis fermita ĉe JTRS, ne eblas plene certi, ke ĝi ne daŭras en ia formo ĉe aliaj EU-instancoj.
#000013
La dokumento publikigita de TEJO
#000015
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000016
EU esploras la membronombron de TEJO
#000017
Bone do, finfine kiom da membroj havas TEJO?
#000019
"Neniam la kvanto de membroj estis uzata en ajna priskribo de nia organizaĵo [...] Tio ne surprizas ĉar la membrokvanto estas neniel kriterio por akiri difinitajn subvenciojn".
#000020
Se membronombro (laŭdire) ludas nenian rolon, kial do entute necesis ĝin mencii kaj ĝin falsi?
#000021
Tamen estas trakviliga novaĵo, ke la membronombro estas neniel kriterio por akiri subvenciojn. Tio signifas, ke eĉ se TEJO fariĝos du-membra asocio la subvencioj povos daŭre veni.
#000022
Do ni ĉiuj kreu amason da asocietoj kaj $
#000023
Estis jam iu, kiu havis tiun ideon antaŭ vi! Li fondis novan "Universala Esperanto-Asocio Ltd".
#000024
Sed ĉu tiu organizo efektive utilis por ricevi $?
#000025
Tiu "Ltd" en la nomo igas min supozi ke ne temis pri karitata organizaĵo sed pri firmao. Estas nature ke firmaoj estas orientitaj al profito. Ĉu temis pri sukcesa entrepreno – tion mi ne scias juĝi.
#000026
" ...la subvencioj povos daŭre veni." ... el la poŝoj de la EU-loĝantoj.
#000027
Parolante kiel euxropano, mi persone ne estas malfeliĉa ke euxropa publika mono iras en la poŝojn de Esperanto-organizaĵo, male, mi estas feliĉa pro tio. Imageblas multaj ja pli fiaj projektoj ol Esperanto-diskonigo!
#000028
Vi donu, kion kaj kiakvante vi volas al kio ajn – el via propra poŝo. Mi, tamen, ŝatus, se ne kreiĝus daŭre novaj dependuloj de ŝtataj aŭ kvazaŭŝtataj subsidioj, tiel incitante la ŝtatan emon, elrabi siajn loĝantoj (nur por poste redoni al ili parton de la rabaĵo kiel "subvenciojn").
#000029
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000033
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000034
Aliĝi al 400 aliaj abonantoj
#000037